Foto: aa.com.tr FETÖ terrorchilik oqimi yetakchisi Fathulla Gulen Usama bin Lodin va IShIDdan ko‘ra xavfliroq, deb ma’lum qildi "Anadolu" axborot agentligiga Turkiyaning Yevropa Ittifoqi ishlari bo‘yicha vaziri va Yevropa Ittifoqi bilan muzokaralar olib boruvchi turk delegatsiyasi boshlig‘i Omer Chelik Kanadada xavfsizlik bo‘yicha o‘tayotgan xalqaro forum doirasida. Chelikning aytishicha, o‘z terrorchilik maqsadlari haqida ochiq aytadigan "Al-Qoida" va IShIDdan farqli o‘laroq, Gulen erkinlik, demokratiya, muloqot va sabr-toqat kabi tushunchalar ortiga yashirinadi. Chelik FETÖ faoliyati Kanada jamiyatiga ham xavf solishini ta’kidlab o‘tdi. Chelik Anqaraning xalqaro sahnadagi pozitsiyasi haqida gapirar ekan, Turkiya barcha davlatlar bilan ko‘p tomonlama va o‘zaro manfaatli hamkorlikni rivojlantirish tarafdori ekanini aytib o‘tdi.